Roskasta kaunista -työpajat – Roskaa!-näyttelyn oheisohjelmaa
Tule mukaan tekemään roskasta kaunista! Pääset harjoittamaan kädentaitojasi ja kokeilemaan, miten erilaiset materiaalit taipuvat uuteen käyttöön. Huhtikuussa järjestetään kolme työpajaa Roskaa!-näyttelyn keskellä, Vuotalon aulassa. Saat kaikki tarvittavat materiaalit paikan päältä. Työpajat eivät maksa mitään. Työpajat sopivat kaiken ikäisille, mutta alle kouluikäiset voivat osallistua vain oman aikuisen seurassa. Roskasta kaunista -pajat toteutetaan yhteistyössä Työväenopiston kanssa. Työpajoja ohjaa Kristiina Tergujeff. Ohjauskieli on suomi. Ohjelma: ti 7.4. klo 15.00-18.15 Kukkia karkkipaperista ti 14.4. klo 15.00-18.15 Napit kiertoon ti 21.4. klo 15.00-18.15 Kierrätä pitsejä